钦定古今图书集成/理学汇编/文学典/第096卷 > 张楷
## 钦定古今图书集成/理学汇编/文学典/第096卷 > 张楷

按《列朝诗集》，“楷字式之，慈溪人。永乐甲辰进士，累官
南院右佥都御史。生平自喜为诗，在闽提督军务，作
诗曰：‘除夜不须烧爆竹，四山烽火照人红’。为言者所
劾而罢，不自悔也。”李西涯曰：“杨文贞公精于鉴识，尤
慎许可。序张式之诗，称‘勗哉乎楷而已’。”国初诗家遥
和唐人，起于闽人林鸿、高棅。永天以后，浸以成风，式
之遍和唐音及李、杜诗各十馀卷，又有《并和瀛奎三
体》诸编。